b'\n_START_ARTICLE_\nLindirobot\n_START_SECTION_\nEelised ja puudused\n_START_PARAGRAPH_\nLindiroboti t\xc3\xb6\xc3\xb6d saab p\xc3\xb5hiliselt v\xc3\xb5rrelda kettap\xc3\xb5hise varunduss\xc3\xbcsteemiga.\n_START_SECTION_\nLintide tuvastamine\n_START_PARAGRAPH_\nLindirobotis iga lindikassett on mingil moel m\xc3\xa4rgistatud. Lindikassett peab olema tuvastatav, sest see tagab lindiroboti s\xc3\xbcsteemil korrektse halduse lindikassettidega. Lindirobotid kasutavad lindikassettide tuvastamiseks p\xc3\xb5hiliselt v\xc3\xb6\xc3\xb6tkoodi ja raadiosagedustuvastuse (RFID) tehnoloogiat. Igasugune t\xc3\xb5rge lindikasseti tuvastamisel v\xc3\xb5ib p\xc3\xb5hjustada andmetele mitte juurdep\xc3\xa4\xc3\xa4su saamist. Andmete varundamise v\xc3\xb5i taastamise \xc3\xbcheks v\xc3\xb5imalikuks probleemiks on t\xc3\xb5rked v\xc3\xb6\xc3\xb6tkoodi lugemisel.\n_START_SECTION_\nV\xc3\xb6\xc3\xb6tkooditehnoloogia\n_START_PARAGRAPH_\nLindikassetil on peal v\xc3\xb6\xc3\xb6tkood, mida lindirobotis olev robotk\xc3\xa4si loeb v\xc3\xb6\xc3\xb6tkoodilugeriga. Lindimeedia kasutab Code 39 v\xc3\xb6\xc3\xb6tkoodi tehnoloogiat, mis on laialdaselt kasutatav standard . V\xc3\xb6\xc3\xb6tkoodi tehnoloogia on t\xc3\xb5hus, sest kasseti saab tuvastada ainult sellel oleva v\xc3\xb6\xc3\xb6tkoodi abil, ilma et linti peaks eraldi lindiseadmesse sisestama . Robotk\xc3\xa4el asuv v\xc3\xb6\xc3\xb6tkoodiluger ei pea v\xc3\xb6\xc3\xb6tkoodiga otseses kontaktis olema, piisab teatud kaugusel skaneerimisest. Saadud informatsiooni hoitakse juba tarkvararakenduses ._NEWLINE_N\xc3\xa4iteks LTO-6 lindikassetti v\xc3\xb6\xc3\xb6tkood koosneb kaheksast t\xc3\xa4he- v\xc3\xb5i numbrim\xc3\xa4rgist .\n_START_SECTION_\nRFID-tehnoloogia\n_START_PARAGRAPH_\n2010. aastal lisas Hewlett-Packard RFID siltide tehnoloogia ka LTO-3, 4, 5 ja 6 lindikassettidele. Need sildid sisaldavad korraga RFID- ja v\xc3\xb6\xc3\xb6tkooditehnoloogiat, et kiirendada ja lihtsustada lindikassettide tuvastamise tehnoloogiat, seda eriti suurtes andmekeskustes. RFID-skanneriga on v\xc3\xb5imalik sekunditega tuvastada kassetil olevaid m\xc3\xa4rgistusi, isegi kui nad on veel avamata pappkarbis.\n_START_SECTION_\nLindiautomaadid\n_START_PARAGRAPH_\nV\xc3\xa4iksemad lindirobotid on lindiautomaadid. Lindiautomaat (ingl tape autoloader) sisaldab tavaliselt \xc3\xbchte lindiseadet, mis siini peal liikudes p\xc3\xa4\xc3\xa4seb juurde lindikassettidele. Suurim erinevus lindiautomaadi ja lindiroboti vahel on see, et lindiautomaadi t\xc3\xb6\xc3\xb6d juhib inimene, mitte enam varundustarkvara . Lindiautomaat v\xc3\xb5imaldab kasutajal pigem v\xc3\xa4iksema mahulisemat andmete varundamist, n\xc3\xa4iteks isiklikest failidest. Lindirobot on pigem m\xc3\xb5eldud suuremate s\xc3\xbcsteemide ja serverite varundamiseks ja arhiveerimiseks.'